b'\n_START_ARTICLE_\nGregor Fu\xc4\x8dka\n_START_SECTION_\nKariera\n_START_PARAGRAPH_\nFu\xc4\x8dka je profesionalno kariero za\xc4\x8del pri Union Olimpiji v sezoni 1989/90, kjer pa ni ostal dolgo saj je \xc5\xbee po koncu te sezone po nagovoru znanega trenerja Bogdana Tanjevi\xc4\x87a prestopil k Stefanelu iz Trsta. V tem klubu je igral vse do konca sezone 1996/97 ko je prestopil k Fortitudu Bologni. Kasneje je igral \xc5\xa1e za Barcelono(2003-2006), Girono(2006-2007) in nazadnje za Lottomatico Romo(2007-2008).\n_START_SECTION_\nReprezentanca\n_START_PARAGRAPH_\nFu\xc4\x8dka je po prestopu k Stefanelu prejel italijansko dr\xc5\xbeavljanstvo in \xc5\xbee leta 1991 zaigral za Italijansko mladinsko reprezentanco. Za \xc4\x8dlansko reprezentanco je igral na evropskih prvenstvih leta 1995,1997,1999 in 2001, Olimpijskih igrah leta 2000 ter na Svetovnem prvenstvu leta 1998.\n_START_SECTION_\nIgral\xc4\x8dev profil\n_START_PARAGRAPH_\nFu\xc4\x8dka igra na polo\xc5\xbeaju krilnega centra, po potrebi tudi centra. Je levi\xc4\x8dar, za svojo vi\xc5\xa1ino-2.15 m pa je zelo hiter in okreten, obenem pa ima odli\xc4\x8den met tako od blizu kot od dale\xc4\x8d.'